Veksilologia revuo en Esperanto 


VENTO 

Numero 5 Aprilo 2020 



Flagoj en Tinĉjo. 

Ĉu ekzistas la hipia flago? 
Flagoj de Germanio 
La flago de la Hispana 
Respubliko. 

La Blazono de Nikarasvo. 



VENTO 

Veksilologia revuo en Esperanto 

Eldonita de Veksilologia EsperaNtista Tutmonda Organizo 
kun la kunlaboro de Andaluzia Esperanto-Unuiĝo 

Adresoj: Ss cordoba @ esperanto. ac 

El Apartado de Correos 3142 
E-14080 Cordoba (Hispanio) 


Editado en Cdrdoba (Espafia) por la Asociacidn Andaluza de Esperanto. 
Eldonita en Kordovo (Hispanio) de Andaluzia Esperanto-Unuiĝo. 


ENHAVO Paĝo 

Flagoj en Tinĉjo 3 

Ĉu ekzistas la hipia flago? 18 

Lastaj informoj pri flagoj 21 

La fotografaĵo de niaj legantoj 24 

Flagoj de Germanio 25 

La flago de la hispana respubliko 28 

La angulo de la blazonoj: NIKARAGVO 34 

Mallongaj Informoj pri V.E.N.T.O. 37 

Kiel kunlabori kun VENTO 38 

Humuro 39 


Ĉi tiu revuo estas tute neŭtrala rilate politikajn aferojn. La apero de flagoj 
kaj simboloj sur la revuo tute ne montras apogon aŭ rifuzon al la ideoj, 
ŝtatoj, regionoj aŭ asocioj de ili reprezentataj. La solaj apogoj de nia revuo 
rilatas al la akcepto de la Universala Deklaracio de Homaj Rajtoj de 
Unuiĝintaj Nacioj kaj al la adopto de la internacia lingvo Esperanto kiel 
komunikilo por la tuta Homaro. 

Flagoj en Tinĉjo 


>eS’ 


Jose M. Rodriguez (Hispanio) 


La unua aventuro de Tinĉjo aperis en la 
jaro 1929 kaj ĝi okazis en laĵus naskita Sovetunio. Postaj aventuroj 
disvolviĝis en Kongo (1930), Nordameriko (1931) kaj Barato (1932). 
En 1934 aperis “La Blua Lotuso ”, temas pri unu el la plej altaj pintoj 
en la verkaro pri Tinĉjo. Pro la fakto, ke kunlaboris kun Herge, la 
aŭtoro de la komikso-libraro, la juna ĉina studento Zhang Chongren, 
“La Blua Lotuso ” estis tre bone dokumentita kaj ĝia celo estis forigi 
ĉiajn kliŝojn ekzistantajn pri la tiama ĉina kulturo. La libro ankaŭ estas 
kritiko kontraŭ la rasismo kaj la koloniismo, tre malsimila do, al la 
idearo aperinta en “Tinĉjo en Kongo”, krome Herge en “La Blua 
Lotuso ” denuncas la militan intervenon de Japanio en Ĉinio. 


Post “La Blua Lotuso ” la aventuroj de Tinĉjo estas malsimilaj. 
Ĝis tiam li vojaĝis en ekzistantajn landojn, tamen poste, la aŭtoro 
preferis krei siajn proprajn landojn, tiamaniere li povis eviti 
malfavorajn opiniojn de legantoj kiun plendis pro la pozicio de la 
aŭtoro rilate politikajn sistemojn tiam ekzistantaj. Tamen tiu opinio 
de Herge ekzistas, ĝi estas klare videbla malgraŭ la ŝanĝo de nomo de 
ŝtatoj kaj reĝimoj. Sendube krei paralelan mondon estas la plej efika 
maniero paroli pri la realo. 

Do, Herge kreis novajn ŝtatojn en siaj libroj kaj kompreneble 
ĉiuj ili havis kaj flirtis siajn proprajn flagojn kaj simbolojn. Jen ili: 

• SILDAVIO 

Ĉi tiu lando troviĝus en Eŭropo, pli-malpli proksime al la 
nuntempaj Aŭstrio kaj Slovenio. Gi aperis unuafoje sur la libro “La 
Sceptro de VReĝo Ottokar” en la jaro 1939 kaj poste ankaŭ, sur la 
libroj “Celo: la Luno ” (1953); “Esplorantoj sur la Luno ” (1954) kaj 
“La Afero SungiruV ” (1956). 

Sildavio sendependiĝis en la 13-a jarcento el Bordurio, lando 
ankaŭ pripensita de Herge. Tamen, Bordurio neniam rezignis okupi 
ĝin denove. Pro la fakto, ke Herge parolas pri ekzistantaj problemoj 
sed en ne-realaj scenejoj, oni povus aserti, ke la deziro aneksi 
Sildavion fare de Bordurio similas al la germana Anchluss de 
Germanio rilate Aŭstrion. 

La nigra pelikano estas la simbolo de la regno. luj opinias, ke la 
flago ja tre similas al la albana standardo, verdire ambaŭ ŝtatoj ne estus 
malproksimaj el la geografia vidpunkto. 




Flago de Sildavio 


Flago aperanta sur la libro 

• BORDURIO 


Bordurio troviĝas apude al Sildavio kaj ĝi neniam rezignis perdi 
la regnon de la nigra pelikano. Do, Bordurio ĉiam enmiksiĝas en la 
internajn aferojn de Sildavio. En “La Sceptro de 1’Reĝo Ottokar” 
Bordurio reprezentas la faŝismajn ŝtatojn, eĉ la nomo de la tiama 
prezidento de Bordurio '‘Mussler” estas mallongigo de la nomoj 
Mussolini kaj Hitler, pintoj de la tiama faŝismo en Eŭropo, memoru, 
ke la libro aperis en la jaro 1939. 

La borduria flago flirtas sur neniu komikso el la serio, tamen 
ĝi aperas desegnita sur aviadilo de la aera armeo de Bordurio. Oni 
povas dedukti, ke temas pri la flago de Bordurio pro la fakto, ke Herge 
ofte aperigas naciajn flagojn sur la vostoj de aviadiloj, tio sama okazas 
en “La Lando de Nigra Oro” (1950) rilate alian landon pri kiu oni 
poste parolos. Tamen, ĉi tiu flago ne estis sama sur ĉiuj eldonoj de la 
libro. Tiel, sur la unua eldono de la jaro 1939 la flago aperanta sur la 
borduria aviadilo estas jena: 

Tamen, la flago ŝanĝiĝas post la eldono aperinta en lajaro 1947 
laŭ jene: 




Borduriaj avidadiloj. Maldekstren el la albumo “La Sceptro de 1’Reĝo 
Ottokar’’ eldono de 1939. Dekstren, sama albumo de lajaro 1947. 

Pro aferoj rilataj al la tekniko pri presado kaj represado de la 
libroj, Herge devis reeldoni kelkajn librojn kaj tiam li profitis por ŝanĝi 
kelkajn desegnaĵojn, inter ili tiuj de la aviadiloj kie aperis la borduria 
flago. Sendube sur tiu versio desegnita en la jaro 1939 Herge deziris 
similigi la bordurian flagon al tiu de la nazia Germanio, tamen post la 
represo de la libro en la jaro 1947, kiam tiu politika reĝimo jam 
malaperis, Herge decidis modifi la flagon. 

La ŝtato Bordurio estos ree la seenejo de postaj aventuroj de 
Tinĉjo, post tiu unua de “La Sceptro de 1’Reĝo Ottokar” (1939), tiel 
ĉi tiu lando denove aperis sur la libro “La Afero Sungirul’ ” (1956). 
Kompreneble sur tiu libro publikigita post la dua mondmilito, 
Bordurio ne aperas jam kiel faŝista ŝtato, Herge aligis Bordurion al tiuj 
eŭropaj ŝtatoj kiuj post la dua mondmilito restis post la “ŝtal-kurteno” 
sub la influo de Sovetunio. Tamen la komunismo estas anstataŭgita 
de personisma politika reĝimo nomita “lip-harismo” aŭ “mustaĉismo”. 
La ĉefurbo de Bordurio aperas kun grandaj statuoj kiuj omaĝas la 
prezidenton Plesckzj Gladz, kies vizaĝo, kompreneble, estas ornamita 
per granda lip-haro, pro tio la nomo de la politika reĝimo. Ĉiuj en 
Bordurio portas similan lip-haron, ĉar ĉiuj devas sekvi lainstruojn 
de la gvidanto de la ŝtato. Kompreneble ankaŭ la flago tion 
reprezentas: 




Flago de Bordurio sub la prezidenta reĝimo de 
Plesckzy Gladz 

Tamen, oni devas averti, ke aliaj tinĉjo-amantoj proponas alian 
flagon por la ŝtato Bordurio. Temas pri la sama lip-haro, tamen kun 
ruĝa fono, simile al ĉi tiu: 



Flago de Bordurio laŭ aliaj tinĉjo-amantoj 

Pro la fakto, ke temas pri persona opinio de la aŭtoro de ĉi ti 
artikolo, mi devas pravigi mian argumenton. Tiel, mi iru en la 
originalan fonton, tio estas la albumo “La Afero Sungirul’ Sur ĝi 
aperas jena bildo: 



Se ni rigardas atente la kolorojn de la flagoj flirtantaj sur la 
konstruaĵo, ĝi tute similas al la koloro de la oranĝa aŭtobuso, kaj 
samtempe ĝi estas malsimila al la ruĝa koloro de la malantaŭa parto 
de la aŭtomobilo kiu aperas dekstre de la bildo. Do, la flago ne estus 
ruĝa sed oranĝa. 

• SANTEODORO 

Ni iru nun en la sud-amerikan kontinenton. Tie, Herge lokigas 
novajn ŝtatojn tute similaj al aliaj jam ekzistantaj, memoru ke la aŭtoro 
de Tinĉjo parolas pri realaj aferoj sed en inventitaj scenejoj. Temas 
pri la landoj Santeodoro kaj Novo-Riko, aperantaj sur la komikso- 
libroj “La Rompita Orelo ” (1937) kaj “Tinĉjo kaj la Pikaroj” (1976). 

Geografie ili povus esti situitaj proksime al rivero Amazono, 
kvankam pro la konflikto ekzistanta inter ambaŭ landoj, ili memorigas 
Bolivion kaj Paragvajon. Herge eĉ mencias pasintan militon inter 
ambaŭ landoj pro teritoria disputo en regiono nomita “Granda Ĉapo ”, 
verdire okazis milito inter Bolivio kaj Paragvajo dum la 3-a jardeko de 
la pasinta jarcento nomita “Ĉak-milito”. 

Jen la flago aperanta sur “Tinĉjo kaj la Pikaroj: 





Flago de Santeodoro 

En ĉi tiu lando disvolviĝas lukto inter du militestroj, la 
generaloj Tapioko kaj Alkazar. En “La Rompita Orelo” oni diras ke 
la armeo de Santeodoro havas 3.487 kolonelojn kaj nur 49 kaporalojn. 
La generalo Tapioko ricevas la helpon de Bordurio, eble pro tio la 
oficiala aŭtomobilo de la prezidanto portas jenan flageton: 



La aŭtomobilo de la 
Prezidento Tapioko en 
Tinĉjo kaj la Pikaroj 



• NOVO-RIKO 

Novo-Riko estas najbara, kaj foje malamika, lando de Santeodoro. 
La nomo de la ĉefurbo Sanfacion, tute similas al tiu de la ekzistanta 
urbo Asuncidn en Paragvajo. 

Rilate la flagon de Novo-Riko la koloroj ŝanĝiĝis post la re-eldono 
de la komikso-libro, kiel jam okazis kun tiu de Bordurio. Sur la una 
eldono de “La Rompita Orelo” en lajaro 1936 aperis jena flago: 

• ĤEMEDO 

Temas pri malgranda araba emir-lando, ĝi troviĝas en la Araba 
duoninsulo apud la Ruĝa Maro. La lando aperas sur la albumoj “La 
Lando de Nigra Oro” (1950) kaj “Koakso Surŝipe” (1958). La plej 
grava ekonomia rimedo de Hemedo estas la petrolo, tamen ĝi ankaŭ 
estas la bazo de preskaŭ ĉiuj problemoj de la lando. La flago de ĉi tiu 
lando estas videbla sur la vosto de la aviadiloj kaj sur la tankoj de ĝia 
potenca armeo en “La Lando de Nigra Oro 

Verŝajne, la mar-armeo de Ĥemedo havas 
sur la ŝipoj, ĝi reprezentas ankron, jen ĝi: 


propran flagon, kiu flirtas 



• FLAGOJ EN LA ALBUMO 
“LA FALSTELO’’ 

Specialan ĉapitron pri la flagoj 
en la aventuroj de Tinĉjo oni devas 
dediĉi al tiuj aperantaj sur la albumo 
“La Falstelo Laŭ la intrigo de la 
libro aerolito falas sur la teron, post 
la falo la Eŭropa Fondaĵo pri 
Scienciaj Esploroj decidas organizi 
ekspedicion por vojaĝi en la arktan 
oceanon, tie troviĝas la restaĵoj de 

falita aerolito. A1 la teamo sendita de la Fondaĵo apartenas aro da 
prestiĝaĵ profesoroj kaj kompreneble, ankaŭ Tinĉjo kaj la Kapitano 
Hadoko. 

La celo de la ekspedicio estas okupi la insulon nome de tiu 
sciencia institucio kaj tio plenumiĝus post la starigo de flago sur la 
aerolito mem. Interkrampe estas necese diri, ke la okupo de ter-peco 
kiu estas nenies propraĵo, kiel tiu insulo naskita post la falo de la 
aerolito, sendube estas plenumita post la starigo de nacia flago, tamen 


LA AVENTUROJ DE 
•nNĈJo 


LA FALSTELO 

tiu okupo kaj ebla posta reklamado de la teritorio nur povus esti 
plenumita de ŝtato mem, ne de internacia sciencia organizo kiel la 
Eŭropa Fondaĵo pri Scienciaj Esploroj, tamen, kompreneble, ni 
troviĝas antaŭ komikso-libro kaj ne antaŭ volumo pri Intemacia Juro. 



Sinjoro Profesoro, nun kiom oni konfidos al vi ĉi tiun flagon 
mi estas tute certa, ke baldaŭ ĝi f lirtos en la pinto de la 



Nu, alia ekspedicio, financita de la usona bankisto Blumenstein 
eliras el usona haveno por okupi tiun saman insulon. Rilate ĉi tion 
okazas ion abunde ja pritraktita de la Tinĉjo-amantoj, sur la unua 
versio, aperinta de “La Falstelo” de la jaro 1942 kaj kiam Herge 
laboris en la ĵumalo Le Soir en la urbo Bmselo okupita de la nazioj, 
tiu raza bankisto estas nomata per juda nomo (Blumenstein) kaj ĝi 
eliras el usona haveno. 

Tamen, post la dua mondmilito, kaj okaze de re-eldono de la 
albumo, Herge decidas ŝanĝi kelkajn aferojn de la intrigo. Tiel la 
nomo de la ruza bankisto kiu deziras okupi la insulon ŝanĝiĝas per 
“Bohlwinker’, ĉar la antikva nomo ŝajnis tipe jud-devena. La aŭtoro 
ankaŭ modifis la havenon el kie eliris tiun duan ekspedicion, oni 
anstataŭigas usonan havenon per alia de la lando Sao-Riko. 



Pri ĉi tiu nova lando estas konata nur tio, ke el tiea haveno eliris 
la ekspedicio kiu konkuros kun tiu de Tinĉjo. La anstataŭigo de la 
usona ekspedicio pere de alia elirita el Sao-Riko ankaŭ videblas en la 
uzo de la flagoj, laŭ jene: 



La usona flago aperas sur la unua eldono de “La Falstelo Okaze de reeldono oni 
uzis la flagon de nova ŝtato Sao-Riko. 



Flago de Sao-Riko 

Alia flago aperanta en ĉi tiu albumo estas tiu de la ŝipo Aurora. 
Temas pri la ŝipo per kiu vojaĝas la ekspedicio de Tinĉjo, jen bildoj 
pri tiu ŝipo: 



La puba flago en ŝipoj, tiu kiu troviĝas en la malantaŭa parto 
de la ŝipo, montras la landon kie la ŝipo estas enregistrita. Ĉi-kaze, 
Herge aperigas neniun nacian flagon, sed tiun de la sciencia asocio kiu 
organizas la ekspedicion, tio laŭ la leĝoj de la navigado ne estus ebla. 

Rilate la pruan flagon, tiu kiu aperas sur la antaŭa parto de la 
ŝipoj, ĉiu ŝtato difmas ĝin, ĝenerale surbaze de la nacia flago aŭ 
blazono, kvankam ne ĉiam simila al ĝi. Do, la prua flago de la ŝipo 
Aurora apartenus al kelka ŝtato, kvankam verdire ĝi ne estus la nacia 
flago de tiu ŝtato. Sur la albumo “La Falstelo” oni ne mencias la 
naciecon de la ŝipo Aurora, nek de kie ĝi eliras. Do, ne estas eble koni 
al kiu ŝtato inventita de Herge ĝi apartenus. 

Kiel dirite flago ludas gravan rolon en ĉi tiu albumo, pro la^^ 
fakto, ke Tinĉjo devas starigi la flagon de FERS (la Eŭropa Fondaĵo 
pri Scienciaj Esploroj) sur la restaĵoj de la aerolito. Kompreneble nia 
heroo, post multaj problemoj, aventuroj kaj riskoj, sukcesis. 



VENTO estas la sola revuo en esperanto kiu 
pritraktas flagosciencajn aferojn. 
Kunlaboru kun ni ! 

cordoba @ esperanto. ac 

V Pii 


Cu ekzistas la hipia flago ? 


La hipia movado naskiĝis ĉe junularaj etosoj en LFsono dum la 
jaroj ’60 de la pasinta jarcento. Ĉi tiu movado rifuzis la morojn de tiu 
konservativa socio, la frenezan konsumadon kaj ĝi celis al senperforto, 
libereco de sinvestado kaj de seksaj rilatoj. 

Verdire, ne ekzistis oficiala flago de la hipia movado, tamen 
sur preskaŭ ĉiuj flagoj flirtitaj de hipioj aperis ronda simbolo kiu ekde 
tiam ligiĝas al tiu kontraŭ-kultura movado. Temas pri la simbolo 
kreita de Gerald Holtom. 



Ĉi tu simbolo aperis unuafoje okaze de protesto kontraŭ la 
nukleaj armiloj en Londono en la jaro 1958 kaj, kiel dirite, la aŭtoro 
estis la dezajnisto Gerald Holtom. Li decidis krei simbolon por apogi 
kampanjon favore al nuklea malarmado, en la angla lingvo Nuclear 
Disarmament kies mallongigo estas N D. 

Surbaze de la per-flaga alfabeto elpensita por komunikoj inter 
ŝipoj, Holtom prenis la flagajn simbolojn por ambaŭ literoj, tio estas: 
Nkaj D, laŭjene: 



La dezajnisto supermetis ambaŭ linioj: “ ^ ” kaj 
fermis ilin ene de cirklo, laŭ la jena rezulto: 


“ I ” kaj li 



Bayard Rustin, aktivisto cele la homajn rajtojn de la nigra 
minoritato en Usono, ĉeestis tiun manifestacion en Londono en la jaro 
1958 kaj revene en Nord-amerikon li ekuzis ĝin kiel simbolon de la 
paco en la protestoj kontraŭ la Vjetnama milito. En la jaro 1969 la 
Societo “John Birch” publikigis artikolon kun la aserto, ke la simbolo 
de la paco reale temis pri satana signo. Ĉi tiu societo estas usona 
politika premgrupo, kiu aktivas kontraŭ komunismo kaj por limigita 
registara povo, ĝenerale ĝi havas reputacion kiel radikale dekstrisma. 

r La artikolo ricevis tiom da malfavoraj kritikoj, ke la simbolo 

populariĝis kaj tiel la hipia movado ekuzis ĝin amase kontraŭ ĉiuj 
militoj kaj perfortoj. De tie, ĝi fariĝis simbolo de la paco kaj la amo, 
idealoj defenditaj de la usona hipia movado. 



»0 C35 

Memoru, ke V.E.N.T.O. 

(Veksilologia EsperaNtista Tutmonda Organizo) 

deziras esti la faka asocio de Esperanto-Movado rilatanta al 
flagoscienco. La aliĝo al la asocio estas tute senpaga. Estontece, se 
oni atingas sufiĉan nombron da aliĝintoj, ni petos nian eniron en 
UEA-n kiel fakan asocion. Por aliĝi vi nur devas sendi mesaĝon 
tiu-senee al nia adreso: cordoba@esperanto.ae 

Lastaj informoj pri Flagoj 



Flago de la Spaca Komando de la Usona Armeo. 


La pasintan monaton aŭguston la usona Prezidento Donald Trump 
anoncis la ekigon de nova branĉo en la usona armeo, la spaca 
komando, kies celo estos protekti la usonajn interesojn en la spaco. 
Laŭ la Prezidento Trump la spaco, estontece, povas esti nova batal- 
scenejo, kaj pro tio estos necese krei specialan grupon en la armeo. 

Okaze de ĉi tiu anonco la Prezidento havigis al militestro de tiu nova 
branĉo la flagon de la spaca komando de la usona armeo. 

Disputo pro la Naga Flago en Barato. 


La naciista movado de Nagalando, kiu dum jardekoj luktis por la 
sendependiĝo de la teritorio, ekigis por-pacajn renkontiĝojn kun la 
barataj aŭtoritatuloj. Nagalando estas subŝtato en nord-orienta Barato, 
tie malpli ol 10% el la loĝantaro estas hinduoj kaj ekde la 
sendependiĝo de Barato ĉi tiu regiono sopiris ankaŭ sendependiĝi. 
Okaze de la balotadoj al la barata parlamento en la jaro 1952 la naga 
loĝantaro bojkotis ilin. Poste, ili rifuzis ankaŭ pagi impostojn kaj 
ĉeesti baratajn lemejojn. 



Pri la uzo de la flago de Nagalando kverelas 
Barato kaj la nagaj naciistoj 


En la jaro 1963 oni subskribis akordon inter la barata registaro kaj 
kelkaj nagaj sendependaj frakcioj kaj oni decidis la starigon de la ŝtato 
Nagalando ene de la Barata Unuiĝo. En 1980 aperis gerila movado 
kiu luktis cele la sendependiĝon de la teritorio. En la jaro 2015 oni 
subskribis akordon laŭ kiu la nagalanda registaro rajtis plenumi 
konkretajn kompeteneojn kaj havi propran buĝeton. Tamen la afero 
disponi pri propra konstitucio kaj nacia flago ankoraŭ ne estas solvita. 
Laŭ la reprezentantoj de la nagaj naciistoj, la agnosko de propra 
konstitucio kaj flago ja estas rajto de la naga popolo kaj cele al tio oni 
devus trovi honorindan politikan solvon. 






VENTO, veksilologia revuo en esperanto 


Flago tipe skandinava en la nordo de Skotlando. 


Insulo Suda Uist (South Uist en la angla kaj Uibhist a Deas en la skot- 
gaela lingvo) adoptis flagon kiu sekvas la modelon de la skandinavaj 
flagoj. Ĉi tiu insulo troviĝas en la regino Foraj Hebridoj, 
nordokcidednte de Sktolando. Oni dezajnis ĉi tiun flagon en la jaro 
2003 kaj post pli vasta uzado oni oficialigis ĝin per publika ceremonio. 



La Usona Flago en uniformoj kaj aviadiloj, ĉu| 


Ofte aperas usonaj militistoj en televidaj informoj aŭ filmo, la flago 
alkudrita al ties uniformoj, kiam ĝi troviĝas sur la manikoj, aperas 
inversigita. Ĉu temas pri eraro? Tutene! 

La usona flago, se ĝi flirtas apud masto, devas aperi kun la blua 
rektangulo plena je steloj apud tiu masto, tamen se la flago troviĝas 
sur moviĝantaj objektoj, la blua rektangulo devas esti batita de la 
vento, se inverse la moviĝanta objekto ŝajnus marŝi malantaŭen. Do, 
se la flago troviĝas sur la maniko de uniformo, la blua rektangulo 
devas aperi supren dekstren kaj ne maldekstren. Same okazas rilate la 
flagon sur la aviadilo de la usona prezidento. 


La fotografaĵo de niaj legantoj 



La Erasmus-studantaro estas bona diskonigilo de la flagoj de urboj, 
regionoj kaj landoj de Eŭropo. Tutcerte, en tiu domo de Madrid 
(Hispanio) loĝas studanto de la regiono Sicilio, deziranta montri la 
senduban belecon de sia flago. 

Fotis Jose Mana Rodriguez Hernandez- Monato niajo 2019 en 
Madrido (Hispanio). 

Flagoj de Germanio 




Alejandro Burgos Escalante (Hispanio) 


Germanio (aŭ Germanujo) estas lando en Eŭropo. La historio 
de Germanio estas fascina kaj kompreneble dume okazis ŝanĝoj en ĝiaj 
flagoj. Jene, ni vidos la flagojn, kiuj reprezentis la landon ekde la 
Germana Regno (Deutsches Reich). 

Dum la Germana Regno (1871-1918) flirtis jena flago: 



La koloroj estis elektitaj tiel: nigrapro la flago de Prusio, ruĝa 
pro la Hansa Ligo kaj blanka pro Prusio kaj la Hansa ligo. Indas diri, 
ke tiu flago samaspektas al tiu de la Nord-germana Federacio 
(Norddeutscher Bund). Post la Unua Mond-milito, la Vajmaran 
Respublikon oni proklamis. Dum tiu tempo, ĉi tiu flago estis tiam 
uzata de la ministro pri eksteraj aferoj. 

Kiel dirite, en la jaro 1918 oni proklamis la Vajmaran 
Respublikon (Veimarer Republik), tamen tiu nomo nur estis uzata de 
la historiistoj, ĉar la nomo de la ŝtato daŭre estis Germana Regno 
(Deutsches Reich). Tiu nomo “Vajmara Respubliko” devenas de la 
urbo Vajmaro (Wiemar), kie oni proklamis unue la Respublikon. 
Ŝanĝo de reĝimo ofte postulas novan flagon, konsekvence oni 
oficialigis novan flagon: 




veksilologia revuo en esperanto, VENTO 



Flago de Germanio dum la Vajmara periodo 


Ĉi tiu flago estis jam uzita antaŭe, ĝuste dum la revolucio de la 
jaro 1848. La koloroj nigra, ruĝa kaj ora estis elektitaj surbaze de la 
uniformoj de la germanaj soldatoj (Freikorps) dum la Napoleonaj 
Militoj. En la jaro 1933 Adolf Hitler estis la nova kanceliero 
(Reichskanzler) de Germanio kaj la konsekvencoj de tiu nomumo 
venis tuje. Oni ŝanĝis, kompreneble, la germanan flagon: 



Kial ekzistis en tiu momento du flagoj? Mi devas klarigi 
unuamomente la situacion: de la jaro 1933 ĝis 1935, la maldekstra 
flago estis uzata kune kun la nazia flago (dekstren). En la jaro 1935 tiu 
estis malpermesata, do, la nura oficiala flago estis tiu nazia. Kial tiaj 
koloroj? Blanka pro la naciismo kaj ruĝa kiel provokacio al 
socialistoj. La svastiko reprezentas la arjan devenon. 










VENTO, veksilologia revuo en esperanto 


Post la Dua Mondmilito, oni forigis la nazian flagon tuj. 
Tamen la intemaciaj leĝoj postulas, ke ŝtato devas havi flagon kie 
identigilon. Do, oni deklaris oficialan jenan flagon inter lajaroj 1945 
kaj 1949, temas pri la pendonon C (C-Doppelstander) 


Oni sufiĉe bone konas, ke Germanio disiĝis en du partojn post 
la Dua Mond-milito: Germana Demokratia Respubliko (Deutsche 
Demokratische Republik) kaj Federacia Respubliko Germanio 
(Bundesrepublik Deutschland). Ambaŭpartoj unuiĝis en lajaro 1990. 
Jen la flagoj de tiuj du ŝtatoj: 



Flago de Federacia Resp. Germanio 


Flago de Germana Demokratia Resp. 

La flago de la Hlspana Respubliko 


Dum la kelk-jarcenta historio de la regno-lando Hispanio nur 
du-foje la politika sistemo de la ŝtato estis la respublika reĝimo. Tio 
okazis dum la 19-a jarcento, inter la jaroj 1873 kaj 1874 kaj duafoje, 
jam en la 20-a jarcento, inter la jaroj 1931 kaj 1939. 

La hispanan flagon oni adoptis en la jaro 1785, unuamomente 
ĝi temis nur pri ŝipa flago, sed meze de la 19-a jarcento dekreto de la 
reĝino deklaris ĝin la oficialan standardon de Hispanio. La du-kolora 
flago ruĝa kaj flava restis kiel hispana standardo ekde tiam, escepte 
dum la respublika reĝimo ekzistanta inter la jaroj 1931 kaj 1939. 


La Unua Respubliko en Hispanio 1873 - 1874. 

Okaze de la proklamo de la unua respubliko en Hispanio, 
kelkaj politikistoj proponis forviŝi ĉiujn memoraĵojn pri la monarkio 
ĝis tiam ekzistanta, tio ankaŭ rilatis al la flago. Do, kelkaj respublikaj 
partioj proponis novan flagon por la nova respubliko, jen kelkaj el tiuj 
proponoj: 

Propono de la Respublika Komitato: 

- Propono de la Popola Urbodomo de Madrido. Ĉi tiu flago jam 
estis uzita de tiuj kiuj defendis la respublikan idearon kontraŭ la 
monarkio. Gi eĉ flirtis dum kelkaj tagoj ĉe la hispana parlamento: 





Eĉ oni proponis la uzon de la tri-kolora flago tre simila al tiu 
franca, ĉar la franca politika idearo estis sekvinda modelo por la 
hispanaj respublikanoj: 




- La federalistaj respublikanoj proponis jenan flagon, tie aperas 
15 blankaj steloj, ili reprezentas tiujn 15 regionojn federaciitajn en la 
Hispana Respubliko: 

w Tamen, la propono pri ŝanĝo de la hispana flago dum tiu unua 

respublika eksperimento inter la jaroj 1873 kaj 1874 prokrastiĝis, do 
dum tiuj du jaroj la oficiala flago restis tiu du-kolora, ruĝa kaj 
flava^kun blazono simila al tiu de la monarkio, kvankam malaperis la 
reĝa krono. 


1 

■ 

1 

1 



Flago de la Hispana Respubliko 1873 - 1874 


En decembro de la jaro 1874 la generalo Martmez Campos 
ribelis kontraŭ la respubliko kaj li proponis la surtronigon de la princo 
Alfonso la 12-a, filo de la eksa hispana reĝino. En la monato januaro 
de 1875 la hispana parlamento kronigis lin. 



Hispana flago post 1874 

La Dua Respubliko en Hispanio 1931 -1939. 

Oni devone proklamis la respublikon en Hispanio en la jaro 
1931. En la monato aprilo la registaro de la hispana monarkio 
kunvokis municipajn balotadojn, la rezulto en la plej grandaj urboj 
estis tute favoraj al la respublikaj partioj. La reĝo Alfonso la 13-a 
komprenis, ke li ne havis jam la apogon de la hispana popolo kaj li 
decidis foriri en Italion. La 14-a de aprilo 1931 oni proklamis oficiale 
la hispanan respublikon. 

Jam unu tagon antaŭe oni hisis la flagon de la Hispana 
Respubliko en la urbodomo de la vilaĝo Eibar en la bizkaja provinco 
en la nordo de Hispanio. La nova flago estis tiu uzita de antaŭ kelkaj 
jaroj de la respublikaj partioj. La flago oficialiĝis okaze de la 
Respublika Konstitucio aprobita en la jaro 1931, tiel oni decidis, ke la 
flago estus tri-kolora: ruĝa, flava kaj viola. La blazono iomete 
ŝanĝiĝis, ĝi estis tiu de la hispana regno-lando, tamen oni anstataŭis la 
reĝan kronon per alia nomita "'kastela krono 




Flago de la Hispana Respubliko 
1931 - 1939 

Kial aperis la viola koloro en la flago? Nu, la dekreto aprobanta 
la novan flagon asertis jenon: 

“Hodiaŭ faldiĝas la nacia flago aprobita meze de la 19-a 
jarcento. Oni konservas du kolorojn, tamen oni aldonas novan trian, 
kiu. laŭ la tradicio, reprezentas elstaran regionon, forto de la nacio, 
tiel laflago de la Respubliko montras klare la harmonion de la granda 
Hispanio ”. 

Do, laŭ tiu difino la viola koloro reprezentas Kastilion kaj pli 
konkrete, la unua grupo kiu luktis kontraŭ la povo de la reĝoj en 
Hispanio: la Komunumanoj de Kastilio. Ĉi tiu grupo de nobeloj kaj 
burĝuloj de Kastilio luktis kontraŭ la reĝo Karolo la 1-a en la jaro 
1520. Tradieie la koloro de Kastilio kaj ankaŭ de la kastiliaj 
komunumanoj estis viola. 



Tradicia flago de la Komunumoj de Kastilio 

Rilate la ‘'kastelan kronon” temis pri krono atingata de la 
soldato kiu sukcesis engrimpi la muregojn de malamika kastelo okaze 
de lukto. Do, temis pri krono donita kiel premio al simpla soldato, 
normale tiu kiu unue engrimpis muregon ne estis oficiro aŭ nobelo, 
sed soldato. Tiel, la Respubliko uzis la solan kronon kiu povus esti 
atingota de plebano. 

La hispana respubliko daŭriĝis ĝis la jaro 1939, kiam la 
generalo Franko venkis en la intercivitana milito de Hispanio kaj 
denove oni adoptis la ruĝan kaj flavan flagon, kvankam la tri-kolora 
flago ankoraŭ estis uzata de la Registaro de la Hispana Respubliko en 
la ekzilejo ĝis la jaro 1977. 

La angulo de la blazonoj: 


NIKARAGVO 


La sendependiĝo de la 
eksaj britaj kolonioj en Nord- 
Ameriko, fine de la 18-a 
jarcento, estis imitinda ekzemplo 
por la tiamaj hispanaj kolonioj 
en la centraj kaj sudaj regionoj 
de tiu kontinento. Do, ekde la 
komenco de la 19-a jarcento, tiuj 
hispanaj kolonioj sopiris atingi 
sian sendependencon. 

La ideo de la unuaj 
aktivistoj estis krei komunumojn 
de sendependaj ŝtatoj federaciitaj en unu pli granda politika ento, do 
simile al tio kio okazis en Usono, tie 13 unuaj kolonioj kreis 
respublikon. Tion mem oni proponis en Centr-Ameriko. De la jaro 
1822 ĝis 1823 la tiamaj hispanaj provincoj de Gvatemalo, El- 
Salvadoro- Nikaragvo kaj Kosta-Riko sendependiĝis el Hispanio kaj 
ili samtempe rifuzis la ideon eniri en laĵus kreitan Meksikan Imperion. 
En lajaro 1823 reprezentantoj de tiuj landoj renkontiĝis en Gvatemalo 
kaj deklaris, ke ili sendependiĝis el Hispanio, de Meksikio kaj de kiu 
ajn alia ŝtato. La nova lando nomiĝis “Unuiĝintaj Provincoj de Centr- 
Ameriko”, oni aprobis tuj novan flagon kaj blazonon. 



Tamen la ideo unuigi tiujn novajn landojn en ununuran ŝtaton 
definitive restis forgesita post la sendependiĝo de Nikaragvo, Honduro 
kaj Kosta-Riko en 1838, Gvatemalo en 1839 kaj fine El-Salvadoro en 
1841. 

Flago kaj Blazono de la Unuiĝintaj Provincoj de Centr-Ameriko 


Tiu unuaj flagoj kaj blazono restis kiel modeloj por la simboloj 
de tiuj postaj novaj landoj sendependigitaj. Tiel, preskaŭ sur ĉiuj flagoj 
de la landoj de Centr-ameriko aperas la koloroj blua kaj blanka, nur 
Kosta-riko aldonis kroman ruĝan strion. Same okazis rilate la 
blazonon. 




Flago de Nikaragvo 


Ni parolu hodiaŭ pri la blazono de Nikaragvo, kiu esence estas 
tre simila al tiu de la Unuiĝintaj Provincoj de Centr-ameriko. Dekreto 
de la Prezidanto Jose Zelaya Lopez de la jaro 1908 kreis la flagon kaj 
blazonon de Nikaragvo, bazitaj ambaŭ sur tiuj samaj simboloj de la 
Unuiĝintaj Provincoj de Centr-ameriko. 

Ene de triangulo, kiu reprezentas la egalecon kaj honestecon 
de la patrujo kaj ties institucioj, troviĝas kvin vulkanoj inter du maroj. 
Tiuj kvin montoj reprezentas la kvin centr-amerikajn provincojn. La 
maroj aperantaj sur la blazono estas la Kariba Maro kaj la Pacifika 
Oceano, inter kiuj troviĝas Nikaragvo. 

Aperas sur la montoj ruĝa frigia ĉapo, reprezentanta la 
liberecon, el ĝi eliras blankaj lum-radioj. Super ĝi, ĉiel-arko kovras la 
montojn kaj la ĉapon, ĝi reprezentas la vojon sekvotan de la lando por 
trafi sian celon. Ĉirkaŭ la triangulo aperas en oraj literoj la jena 
enskribo: “Repŭblica de Nicaragua - America Central” (Nikaragva 
Respubliko - Centra Ameriko). 



Legu jam aperintajn numerojn de nia revuo ĉe: 

Mallongaj informoj pri V.E.N.T.O. ^ 

Veksilologia EsperaNtisfa Tufmonda Organizo 

w / 

Ni tutkore dankas la afablan akcepton de la legantoj de nia revuo kaj 
flag-amantoj rilate la antaŭan numeron 4-an de nia revuo. Pli ol 1.300 
homoj legis ĝin en nia ret-adreso: www.esperanto.ac/vento Jen la 
statistikoj de legantoj de nia jam publikigitaj revuoj: 

Revuo VENTO en Interreto 

■ ..I 

12 3 4 

Numeroj de la revuo 

Nia samideanino Cristina BOLLINI jam transskribis la maŝin- 
skribitan libron de Jaroslav KLIMENT “Heraldiko kaj Veksilologio: 
Terminaro en Esperanto ” per komputila dokumento, sendube tiu nova 
teksto estos utila bazo por la aktualigo de la libro. Nia itala amikino 
ankaŭ sciigas al ni, ke ŝi deziris verki etan manlibron (itala-esperanta) 
pri la ĉefaj reguloj de Heraldiko. 

Kiel kunlabori kun VENTO: 


Estas bonvenaj ĉiuj kontribuaĵoj al nia revuo. Se Vi interesiĝas pri 
veksilologio, ne hezitu sendi al ni artikolojn, informojn, desegnaĵojn, fotojn, 
ktp. La kontribuaĵoj nepre devas esti redaktitaj en la intemacia lingvo 
Esperanto kaj temi pri veksilologiaj aferoj. Se temas pri blazonoj aŭ ĝenerale 
pri heraldiko, ĉi tiuj simboloj devas aperi ankaŭ ene de flago por tiel 
konsideri, ke ĝi ankaŭ rilatas al veksilologio. 


Sur ĉiu numero ni aperigos unu aŭ kelkajn fotografaĵojn 
senditajn de niaj legantoj. Ĉi tiuj fotografaĵoj devas esti originalaj, tio 
estas, ne povas esti prenitaj el interretaj paĝoj. En tiuj fotografaĵoj 
devas aperi flago(j). La sendanto devas sciigi pri la loko, kaj se eble 
ankaŭ pri la dato de la fotografaĵo. 

Okaze de la sendo de artikolo aŭ informo, la aŭtoro devas eviti 
fari favoraĵn aŭ malfavoraĵn politikaĵn komentoĵn pri la ŝtato, 
komunumo, regiono aŭ asocio de la flago. Nia revuo estas tute 
neŭtrala rilate politikaĵn aferoĵn aŭ movadoĵn. 

v^ La revuo estas tute senpaga, do, pro la sendo de kontribuaĵo oni 
rievas nenian kontraŭ-pagon. Kompreneble, la aŭtoro raĵtas aperigi 
siaĵn personaĵn datumojn sur la artikolo. 

v^ Memoru, ke niaj elektronika adreso estas: 
cordoba@esperanto.ac kaj nia poŝta adreso: 

Revuo VENTO 

Apartado de Correos 3142 

E-14080 Cordoba (Hispanio) 


VENTO aperas tri-foje en la jaro (aprilo - aŭgusto - decembro). 

Humuro 



AAultaJ afrlkaj flagoj estas slmilaj_ 

sed nur unu el ili estas"sen-egala"jl!! 


Notu la novan adreson de nia revuo: cordoba@esperanto.ac 

La adreso estis afable havigita de Andaluzia Esperanto-Unuiĝo. La 
poŝta adreso daŭras esti valida, jen ĝi: 

Revuo VENTO. Apartado de Correos 3142. E-14080 Cordoba 
(Hispanio). 

Artikoloj, kritikoj kaj kiu ajn kunlaboro estos ĉiam bonvena. 
















Je Ca nomo de Ca JComaro 

sen-ftnan dCankon 

aC tiuj kiuj Cuktas kontraŭ Ca kron- 
viruso C0yil)-i9 


Sur la fotografaĵo ĉinaj kuracistoj flirtigas sian flagon kun la jena teksto: 
PARTIA KOMITATO DE SEKCIO DE INTERNA MEDICINO 
UNIA HOSPITALO DEPENDA DE LA TONGJI MEDICINA KOLEGIO 
CENTRO-ĈINA UNIVERSITATO DE SCIENCOJ KAJ TEKNIKO 














